Greg Hawkes

Greg Hawkes (født 10. oktober 1952 i Fulton i Maryland) er en amerikansk multi-instrumentalist og låtskriver, mest kjent som keyboardist og saksofonist i new wave-rockbandet The Cars fra 1976 til 1988 og fra 2010 til 2011. Han har studert ved Berklee College of Music. Hawkes har også skrevet fire låter for The Cars sammen med Ric Ocasek.

Hawkes regnes som hjernen bak The Cars særegne musikalske stil, som varierer fra melodisk new wave og rock, eksperimentell rock og powerpop. Hawkes er allsidig og spiller en rekke instrumenter i tillegg til keyboards og saksofon, blant annet klarinett, gitar, perkusjonsinstrumenter og ukulele. 

Han er en ofte benyttet studiomusiker, og spilte i bandet The New Cars sammen med blant andre tidligere The Cars-kollega Elliot Easton. Hawkes er per 2011 med på gjenforeningen av The Cars. I 2018 ble The Cars og dermed Hawkes innvotert i Rock and Roll Hall of Fame.

Diskografi

The Cars 
se The Cars' diskografi

Solo 
 1982 Niagara Falls
 2008 The Beatles Uke (15 instrumentale The Beatles-sanger på ukulele)

Referanser

Eksterne lenker 
 
 
 
 
 Greg Hawkes' offisielle nettsted
 The New Cars' nettsted

Keyboardister fra USA
Saksofonister fra USA
Låtskrivere fra USA
Medlemmer av Rock and Roll Hall of Fame (gruppemedlem)
Personer fra Howard County i Maryland